ᱠᱚᱱᱰᱳᱢ
ᱠᱚᱱᱰᱳᱢ ᱫᱚ ᱵᱤᱞᱩᱱ ᱞᱮᱠᱟᱱ ᱢᱤᱫ ᱡᱤᱱᱤᱥ ᱠᱟᱱᱟ ᱾ ᱡᱟᱦᱟᱸ ᱫᱚ ᱦᱚᱲᱢᱚ ᱥᱟᱹᱜᱟᱹᱭ (sexual intercourse) ᱚᱠᱛᱚ ᱨᱮ ᱠᱚ ᱵᱮᱵᱷᱟᱨᱮᱫᱼᱟ ᱾ ᱱᱚᱶᱟ ᱵᱮᱵᱷᱟᱨ ᱞᱮᱠᱷᱟᱱ ᱯᱮᱨᱮᱡ ᱦᱚᱲᱢᱚᱜ (pregnancy) ᱦᱩᱭᱩᱜ ᱠᱷᱚᱱᱮ ᱫᱟᱨᱟᱢᱟ ᱟᱨᱵᱟᱝ ᱦᱚᱲᱢᱚ ᱥᱟᱹᱜᱟᱹᱭ ᱦᱚᱛᱮᱛᱮ ᱩᱪᱟᱹᱲᱚᱜ ᱠᱟᱱ ᱟᱡᱟᱨ ᱠᱚ ᱦᱚᱸᱭ ᱫᱟᱨᱟᱢᱟ ᱾[᱑] ᱱᱚᱶᱟ ᱥᱤᱧᱚᱛ ᱫᱤᱥᱚᱢ ᱨᱮ ᱴᱩᱯᱤ ᱥᱮ ᱪᱷᱚᱛᱨᱤ ᱢᱮᱱᱛᱮ ᱠᱚ ᱢᱮᱛᱟᱣᱟᱜ ᱠᱟᱱᱟ ᱥᱮ ᱡᱩᱫᱟᱹ ᱡᱩᱫᱟᱹ ᱯᱟᱹᱨᱥᱤ ᱨᱮᱱ ᱦᱚᱲ ᱡᱩᱫᱟᱹ - ᱡᱩᱫᱟᱹ ᱧᱩᱛᱩᱢ ᱛᱮ ᱠᱚ ᱢᱮᱛᱟᱜᱼᱟ ᱢᱮᱱᱠᱟᱷᱟᱱ ᱵᱟᱹᱲᱛᱤ ᱫᱚ ᱠᱚᱱᱰᱳᱢ ᱢᱮᱱᱛᱮ ᱜᱮ ᱠᱚ ᱢᱮᱛᱟᱣᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱠᱚᱲᱟ ᱟᱨ ᱠᱩᱲᱤ ᱵᱟᱱᱟᱦᱚᱲ ᱞᱟᱹᱜᱤᱫ ᱢᱮᱱᱟᱜᱼᱟ ᱾
ᱠᱚᱲᱟ ᱠᱚᱣᱟᱜ ᱠᱚᱱᱰᱳᱢ ᱞᱮᱴᱮᱠᱥ ( ᱥᱚᱢᱟᱱ ᱯᱟᱹᱨᱥᱤ ᱛᱮ "ᱨᱟᱵᱚᱲ") ᱫᱚ ᱯᱟᱹᱞᱤᱭᱩᱨᱤᱛᱷᱮᱱ ᱠᱷᱚᱱ ᱠᱚ ᱵᱮᱱᱟᱣᱟ ᱾ ᱱᱚᱶᱟ ᱫᱚ ᱯᱞᱟᱥᱴᱤᱠ ᱨᱮᱱᱟᱜ ᱛᱷᱟᱹᱭᱞᱟᱹᱜ ᱵᱟᱝᱢᱟ ᱯᱮᱠᱮᱴ ᱛᱮ ᱯᱚᱴᱚᱢ ᱠᱟᱛᱮ ᱨᱟᱱ ᱫᱚᱠᱟᱱ ᱛᱮ ᱟᱹᱠᱷᱨᱤᱧ ᱞᱟᱹᱜᱤᱫ ᱦᱤᱡᱩᱜᱼᱟ ᱾
ᱵᱤᱵᱽᱨᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱱᱰᱳᱢ ᱫᱚ ᱠᱮᱴᱮᱡ ᱟᱠᱟᱱ ᱞᱤᱝ ᱨᱮ ᱠᱚ ᱞᱟᱜᱟᱣᱟ (ᱞᱟᱜᱟᱣ ᱟᱠᱟᱱ ᱪᱤᱠᱟᱹᱛᱮ ᱨᱮ ᱧᱮᱞᱢᱮ ) ᱾ ᱠᱚᱱᱰᱳᱢ ᱞᱟᱜᱟᱣ ᱨᱮᱱᱟᱜ ᱥᱚᱦᱤ ᱦᱚᱨᱟ ᱚᱱᱠᱟᱱ ᱠᱟᱛᱷᱟ ᱫᱤᱥᱟᱹ ᱫᱚᱦᱚᱭ ᱢᱮ ᱾
•ᱠᱚᱱᱰᱳᱢ ᱨᱮᱱᱟᱜ ᱛᱷᱟᱹᱭᱞᱟᱹᱜ ᱫᱚ ᱛᱟᱞᱢᱟ ᱦᱟᱹᱴᱤᱧ ᱠᱷᱚᱱ ᱟᱞᱚᱢ ᱡᱷᱤᱡᱟ ᱾[᱒] ᱱᱚᱶᱟ ᱫᱚ ᱥᱟᱨᱟ ᱜᱷᱟᱹᱲᱤᱡ ᱢᱤᱫ ᱪᱷᱚᱨ ᱠᱷᱚᱱ ᱜᱮ ᱡᱷᱤᱡᱽ ᱢᱮ ᱾ ᱡᱷᱤᱡᱽ ᱞᱟᱹᱜᱤᱫ ᱰᱟᱴᱟ ᱛᱮ ᱫᱚ ᱟᱞᱚᱢ ᱜᱮᱨᱟ ᱾
•ᱠᱚᱱᱰᱳᱢ ᱦᱚᱨᱚᱜ ᱠᱷᱚᱱ ᱢᱟᱲᱟᱝ ᱨᱮ ᱟᱢᱟᱜ ᱯᱮᱱᱤᱥ ᱯᱩᱨᱟ ᱯᱩᱨᱤ ᱠᱮᱴᱮᱡ ᱟᱨ ᱡᱮᱞᱮᱝ ᱛᱟᱦᱮᱱ ᱞᱟᱠᱛᱤᱭᱟ ᱾
•ᱠᱚᱱᱰᱳᱢ ᱨᱮᱱᱟᱜ ᱱᱳᱠ ᱫᱚ ᱩᱱ ᱦᱟᱹᱵᱤᱡ ᱫᱟᱵᱟᱣ ᱫᱚᱦᱚᱭ ᱢᱮ ᱡᱟᱣ ᱦᱟᱹᱵᱤᱡ ᱡᱮ ᱚᱱᱟ ᱯᱩᱨᱟ ᱞᱮᱠᱟ ᱞᱤᱝ ᱨᱮ ᱫᱮᱡ ᱵᱟᱝ ᱫᱟᱲᱮᱭᱟᱜ - ᱟ ᱾ ᱱᱚᱶᱟ ᱞᱟᱠᱛᱤᱭᱟ ᱡᱮ ᱠᱚᱱᱰᱳᱢ ᱨᱮᱱᱟᱜ ᱱᱳᱠ ᱨᱮ ᱦᱚᱭ ᱱᱟᱥᱮ ᱦᱚᱸ ᱵᱟᱝ ᱛᱟᱦᱮᱱ ᱢᱟ ᱾
•ᱠᱚᱱᱰᱳᱢ ᱨᱮ ᱫᱚ ᱪᱤᱠᱟᱹᱬ ᱜᱮ ᱛᱟᱦᱮᱱ ᱠᱟᱱᱟ, ᱱᱚᱶᱟ ᱨᱮ ᱚᱠᱟ ᱦᱚᱸ ᱮᱴᱟᱜ ᱥᱩᱱᱩᱢ ᱥᱟᱺᱦᱤᱡ ᱪᱤᱠᱟᱹᱬ ᱵᱟᱱᱟᱣ ᱟᱱᱟᱜ ᱢᱮᱴᱟᱨ (ᱡᱮᱞᱮᱠᱟ ᱥᱩᱱᱩᱢ ᱥᱮ ᱵᱷᱮᱭᱥᱞᱤᱱ ) ᱨᱮᱱᱟᱜ ᱵᱮᱵᱷᱟᱨ ᱵᱟᱝ ᱦᱩᱭᱩᱜ ᱢᱟ, ᱚᱱᱟᱠᱚ ᱦᱩᱭ ᱞᱮᱱ ᱠᱷᱟᱱ ᱠᱚᱱᱰᱳᱢ ᱨᱮᱱᱟᱜ ᱠᱮᱯᱮᱥᱤᱴᱤ ᱠᱚᱢ ᱦᱩᱭ ᱫᱟᱲᱮᱭᱟᱜ - ᱟ ᱾ ᱡᱩᱫᱤ ᱞᱟᱠᱛᱤᱜ ᱠᱷᱟᱱ ᱫᱟᱜ ᱥᱟᱶ ᱥᱱᱮᱦᱚᱠ ᱞᱮᱠᱟᱱᱟᱜ ᱣᱟᱭᱤ ᱡᱮᱭᱞᱤ ᱨᱮᱱᱟᱜ ᱵᱮᱵᱷᱟᱨ ᱱᱚᱶᱟ ᱪᱤᱠᱟᱹᱬ ᱪᱤᱢᱚᱲ ᱞᱟᱹᱜᱤᱫ ᱪᱤᱠᱟᱹᱭ ᱢᱟ ᱾
•ᱥᱤᱢᱮᱱ ᱧᱩᱨ ᱚᱰᱚᱜ (cemen) (ᱯᱮᱱᱤᱥ ᱠᱷᱚᱱ ᱯᱩᱸᱰ ᱥᱩᱠᱨᱚ - ᱫᱟᱜ ᱚᱰᱚᱜ ᱞᱮᱱ ᱛᱟᱭᱚᱢ) ᱯᱮᱱᱤᱥ ᱥᱟᱶ ᱫᱟᱲ ᱪᱟᱵᱟ ᱞᱮᱱ ᱠᱷᱟᱱ ᱢᱟᱲᱟᱝ ᱜᱮ ᱠᱚᱱᱰᱳᱢ ᱫᱚ ᱚᱪᱚᱫ ᱠᱟᱜ ᱞᱟᱠᱛᱤᱭᱟ ᱾ ᱚᱪᱚᱫ ᱛᱟᱭᱚᱢ ᱠᱚᱱᱰᱳᱢ ᱨᱮᱱᱟᱜ ᱡᱷᱤᱡᱽ ᱪᱷᱚᱨ ᱨᱮ ᱠᱩᱲᱟ ᱠᱟᱛᱣᱟᱨ ᱥᱮᱫ ᱨᱮ ᱜᱤᱰᱤ ᱠᱟᱜ ᱢᱮ ᱾
•ᱢᱩᱫ ᱫᱷᱟᱣ ᱥᱮᱠᱥ - ᱢᱤᱫ ᱴᱟᱝ ᱜᱮ ᱠᱚᱱᱰᱳᱢ ᱾ ᱢᱤᱫ ᱫᱷᱟᱣ ᱵᱮᱵᱷᱟᱨ ᱦᱩᱭ ᱟᱠᱟᱱ ᱠᱚᱱᱰᱳᱢ ᱫᱚᱦᱲᱟ ᱛᱤᱥᱦᱚᱸ ᱟᱞᱚᱢ ᱞᱟᱜᱟᱣᱟ ᱾
•ᱢᱟᱨᱮ ᱥᱮ ᱡᱩᱞ ᱟᱠᱟᱱ ᱟᱠᱨᱤᱝ ᱟᱠᱟᱫ ᱠᱚᱴᱷᱮᱱ ᱠᱷᱚᱱ ᱵᱟᱱᱟᱣ ᱟᱠᱟᱱ ᱠᱚᱱᱰᱳᱢ ᱛᱤᱥ ᱦᱚᱸ ᱟᱞᱚᱢ ᱠᱤᱨᱤᱧᱟ ᱾ ᱱᱚᱶᱟ ᱨᱮ ᱮᱰᱥ ᱥᱮ ᱦᱟᱢᱟᱞ ᱦᱚᱲᱢᱚᱭ ᱛᱤᱝᱜᱩ ᱚᱪᱚᱭ ᱨᱮ ᱵᱩᱜᱤ ᱵᱟᱝ ᱦᱩᱭ ᱫᱟᱲᱮᱭᱟᱜ - ᱟ ᱾
ᱠᱚᱱᱰᱳᱢ ᱨᱮᱱᱟᱜ ᱵᱮᱵᱷᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱟᱢᱟᱞ ᱦᱚᱲᱢᱚᱭ ᱵᱟᱝ ᱦᱩᱭᱩᱜ - ᱟ ᱥᱮᱠᱥ ᱥᱟᱶᱛᱮ ᱚᱠᱟ ᱦᱚᱸ ᱵᱟᱹᱲᱤᱡ ᱵᱟᱝ ᱦᱩᱭᱩᱜ - ᱟ ᱾
ᱱᱚᱶᱟ ᱦᱚᱸ ᱧᱮᱞᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Hatcher, Robert Anthony; M.D, Anita L. Nelson (2007). Contraceptive Technology (in ᱟᱝᱜᱽᱨᱮᱡᱤ). Ardent Media. pp. 297–311. ISBN 9781597080019. Archived from the original on 2017-09-18.
- ↑ Kippley, John; Sheila Kippley (1996). The Art of Natural Family Planning (4th addition ed.). Cincinnati, OH: The Couple to Couple League. p. 146. ISBN 978-0-926412-13-2., which cites:
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn